Kuopion museot

Luontokirjalukupiiri
2024-09-18 17:00 - 18:00 (Europe/Helsinki)
Luontokirjalukupiiri kokoontuu kerran kuukaudessa keskiviikkoisin klo 17.00–18.00. Lukupiirissä tutustutaan kiehtovan ajankohtaisiin teoksiin ja keskustellaan niiden herättämistä ajatuksista. Kirjallisuus- tai ympäristöasiantuntemusta ei tarvita, ja mukaan voi tulla yhdelle tai useammalle kerralle. Lukupiiri toimii hyvin myös kirjavinkkauksena – keskustelun kuunteleminen on mainio tapa löytää kiinnostavaa luettavaa!
Lukupiiri järjestetään verkossa Zoom-alustalla osoitteessa: https://zoom.us/j/99576520794
Ennakkoilmoittautumista ei tarvita. Lisätietoja saa osoitteesta aikuistenosasto.kirjasto@kuopio.fi
ke 18.9. Jessica Haapkylä: Merten jättiläinen – valaiden arvoitusta etsimässä
ke 23.10. Inkeri Markkula: Maa joka ei koskaan sula
ke 20.11. Merlin Sheldrake: Näkymätön valtakunta

Apinavartti: Kätevä käsistään – varhaisten ihmisten ja ihmisten kivityökalut
2024-09-19 15:00 - 15:30 | Kuopion museo
Apinavartit
Apinavarteilla perehdytään muun muassa yksittäisiin lajeihin ja ilmiöihin. Vartille pääset osallistumaan pääsylipulla (13 / 7 €, alle 18-v maksuton), Museokortti käy. Kesto 15–30 minuuttia.
To 19.9. klo 15 Kätevä käsistään – varhaisten ihmisten ja ihmisten kivityökalut
Vanhimmat kivestä valmistetut työkalut ovat lähes kolme miljoonaa vuotta vanhoja, ja kiviesineet kuuluivat pitkään nykyihmisenkin työkalupakkiin. Kivikausi on ihmisen esihistorian pisin vaihe, ja se jaetaan vaiheisiin mm. työkalujen mallin ja valmistustekniikan perusteella.

TULEVIEN APINAVARTTIEN AIHEET JA AJANKOHDAT:
To 26.9. klo 15 Berberiapina – Gibraltarin ”pitkäkyntinen”
Berberiapina eli magotti on ihmisen lisäksi Euroopan ainoa luonnonvarainen kädellinen. Näitä veijareita voit tavata Gibraltarin vuoristoseuduilla. Varomaton turisti saattaa joutua varkauden kohteeksi, sillä nämä apinat osaavat kähveltää ruokansa varsin ovelasti.

Opastus: Ysäri
2024-09-21 13:00 - 13:45, 2024-09-28 13:00 - 13:45, 2024-10-05 13:00 - 13:45, 2024-10-12 13:00 - 13:45 | Korttelimuseo, Kirkkokatu 22, Kuopio, 70100
Tule tutustumaan Kuopion korttelimuseolle Ysäri-näyttelyyn opastetun kierroksen kautta. Opastus sisältyy museon pääsymaksuun (8/5 €, Museokortti, alle 18-vuotiaat maksutta). Kesto n. 45 min.
Ysäri 28.8.2024-16.3.2025, Kuopion korttelimuseo
Ysäri saapuu Kuopioon! Vieläkö muistat ensimmäiset kännykät ja matopelin? Entä lama-ajan? Pääsitkö nauttimaan MM –95 kultajuhlahumusta? Työväenmuseo Werstaan kiertonäyttely Ysäri kertoo vuosisadan päättäneestä muutosten ja mullistusten vuosikymmenestä yhteisesti jaettujen muistojen kautta.
Lama koetteli Suomen taloutta ja markat vaihtuivat euroiksi EU-jäsenyyden myötä. Suomesta tuli monikulttuurisempi ja matkustaminen vilkastui. Maassa otettiin askelia sukupuolten välisen tasa-arvon sekä sateenkaari-ihmisten oikeuksien edistämiseksi. Menestymiset urheilussa ja kauneudessa antoivat aihetta juhlaan. Lisäksi television äärelle keräännyttiin viihtymään koko kansan suosikkiohjelmien pariin.
Näyttelyn esineet, arkistomateriaali, ihmisten jakamat muistot ja äänimaailma johdattavat museokävijän 1990-luvun tunnelmaan. Ne kertovat viestintätapojen, kulutustottumusten sekä vapaa-ajan muutoksista. Näyttelyä varten kerättiin aineistoa noin sadalta lahjoittajalta. Tätä aineistoa on mukana poikkeuksellisen paljon.
Ysäri on Suomen ensimmäinen 1990-lukua käsittelevä museonäyttely. Se katsoo murroskautta pintaa syvemmältä luoden tilaa yhteisten muistojen jakamiselle. Pysähdy selaamaan puhelinkopin puhelinluetteloa, ihastele aikakauden leluja tai virittäydy MM -95 kultajuhlahumun tunnelmaan kuvaamalla itsesi Havis Amanda -patsaan silhuetin kanssa.
Kevään opastukset:

La 11.1. klo 13
La 18.1. klo 13
La 1.2. klo 13
La 8.2. klo 13
La 15.2. klo 13
La 22.2. klo 13
La 1.3. klo 13
La 8.3. klo 12 (huom. poikkeava alkamisaika)
La 15.3. klo 13

Tanssiteatteri Minimin avoimet harjoitukset Kuopion museolla
2024-09-24 10:00 - 16:30, 2024-09-25 10:00 - 16:30, 2024-09-26 10:00 - 15:30 | Kuopion museo
Minimi harjoittelee vuoden 2025 teoksia julkitiloissa ympäri Kuopiota
Tanssiteatteri Minimin tiimi on aloittanut vuoden 2025 tuotannon harjoittelun uuden taiteellisen johtajan, Taneli Törmän johdolla. Minimi harjoittelee ALIEN -teosta julkisissa tiloissa ympäri Kuopiota. Tämä sopii teoksen tyyliin, koska ALIEN on suunniteltu pop up -esitykseksi, ja se on osa Kuopion kaupungin 250-vuotisjuhlan juhlavuoden ohjelmaa.
Perinteisistä kerronnallisista tarinoista vapaa ALIEN on voimakas fyysinen ja visuaalinen kokemus. Se kehollistaa inhimillisestä tarpeestamme yhteyteen ja yhteisöön sekä koskettava pohdinta kaipuusta ja kuulumisesta.
ALIEN konsepti luotu Big Pulse Dance Alliancen yhteistuotantona, yhteistuotettu New Baltic Dancen (Liettua) ja Dublin Dance Festivalin (Irlanti) kanssa, ja se on osarahoitettu Euroopan unionin Luova Eurooppa -ohjelmasta.
Avointen harjoitusten seuraaminen Kuopion museon monitoimitilassa on maksutonta. HUOM! Ke 11.6. tanssijat siirtyvät sisätiloista Snellmanin puistoon, mikäli sää sen sallii.

Opastus: Apinat!
2024-09-25 15:30 - 16:15, 2024-09-28 14:00 - 14:45 | Kuopion museo
Näyttelyopastuksella selvitetään, miten kädelliset kehittyivät, millaisissa ympäristöissä ne elävät, miten eri lajit hankkivat ravintonsa ja monia muita apinamaisia faktoja.
Tälle opastukselle (n. 45 min) pääset osallistumaan museon pääsylipulla (13 / 7 €, alle 18-v maksutta), Museokortti käy.

Filosofiakahvila: Mitä objektiivisuus tarkoittaa
2024-09-25 17:00 - 19:00 | Kuopion museo
SnellmanEDUn Filosofiakahvilan syyskaudella jatketaan kevätkaudella 2024 aloitetulla teemalla objektiivisuus.
Kun ajattelemme, ajattelemme jotakin asiaa tai kohdetta. Suomen kielessäkin on käytössä latinan kohdetta tarkoittavasta sanasta peräisin oleva ‘objekti’ johdannaisineen. Objektiivisen ja objektiivisuuden vastinpariksi esitetään taas yleisesti subjektiivinen ja subjektiivisuus. Myöskin latinasta peräisin oleva ’subjekti’ tarkoittaa kokijaa ja tekijää, sitä joka ajattelee. Voiko se, mitä ajattelemme, olla kaikille ajattelijoille samaa – voiko meidän erillisten subjektien ajattelulla olla yhteinen objekti? Objektiivisuutta pidetään erityisesti tieteellisen tutkimuksen pyrkimyksenä. Jotkut pitänevät yhä objektiivisuutta myös ihanteena, jota tulisi tavoitella muun muassa journalismissa ja oikeudenkäynneissä ja miksei yleisemminkin kriittisessä ajattelussa. Voiko ajattelumme olla, edes joskus tai osittain, objektiivista? Jos voi, niin mitä tämä edellyttää, ja jos ei, niin miksi ei?
Keskiviikkona 25.9.2024 klo 17-19 Filosofiakahvilan puhujavieraana on tieteenfilosofian tutkija Inkeri Koskinen aiheena “Mitä objektiivisuus tarkoittaa?”. Tule mukaan kuuntelemaan ja keskustelemaan!
Sisältö
Syyskauden Filosofiakahvilan ajankohdat ovat:
ke 25.9. klo 17-19 Mitä objektiivisuus tarkoittaa, Inkeri Koskinen, tieteenfilosofian tutkija, dosentti, Helsingin yliopisto >>
ke 13.11. klo 17-19 Journalismi ja objektiivisuus – mahdoton yhtälö?, Olli Seuri, Uuden Jutun perustajajäsen, journalistiikan dosentti, Jyväskylän yliopisto >>
ke 11.12. klo 17-19 Kielellisen merkityksen objektiivisuus, Jaakko Reinikainen, filosofian tohtori, Tampereen yliopisto
Tilaisuus on kaikille avoin ja maksuton. Se toteutetaan yhteistyössä Kuopion museon kanssa. SnellmanEDU suosittelee ilmoittautumaan etukäteen sivuiltaan löytyvällä lomakkeella. Kahvila Kantista voi noutaa omakustanteiset kahvit nautittavaksi tilaisuudessa. Tervetuloa jälleen Filosofiakahvilaan, sekä uudet että tutut kävijät!

Taidetyöpajat sukupuoli- ja seksuaalivähemmistöön kuuluville
2024-09-25 17:00 - 19:00 | Kuopion museo
Drawing Out Loud – Taidetyöpajat sukupuoli- ja seksuaalivähemmistöön kuuluville
Aikuisille suunnatuissa työpajoissa tutkimme maailmaa piirtäen, sekä erilaisten kuuntelu- ja aistimisharjoitteiden kautta. Pohdimme kehollisuutta, monimuotoisuutta, erilaisissa tiloissa olemista ja sitä, miten koemme itsemme niissä. Jokainen voi toteuttaa työpajojen aikana pienen luonnoskirjan tehtävistä, joita olemme itsenäisesti ja yhdessä tehneet.
Keskeistä työskentelyssä on vuorovaikutteisuus ja mahdollisuus luoda tila, jossa queeriksi* itsensä kokevat, voivat tutustua toisiinsa, sekä etsiä ja löytää itselle sopivia taiteellisen ilmaisun muotoja. Työpajat ovat osallistujille maksuttomia. Aiempaa osaamista tai kokemusta taiteellisesta työskentelystä ei tarvita. Työpajojen ikäraja on 18 vuotta ja voit osallistua, sekä suomen- että englanninkielisenä. Taidetarvikkeet löytyvät paikan päältä Kuopion museon oppimistilasta.
Keskiviikkoiltaisin klo 17-19 syyskaudella 2024: 25.9., 9.10., 23.10., 6.11., 13.11., 20.11., 4.12. sekä 18.12.
Järjestää Kuopion kaupunki, Kansalaistoiminnan palvelut, yhteistyössä Kuopion museo.
Ilmoittaudu suoraan ohjaajalle osoitteessa : emmavilina@gmail.com
Ystävällisin terveisin työpajojen ohjaaja Emma Fält

*Queer – kattokäsite, jolla kuvaillaan sekä seksuaali- että sukupuolivähemmistöjä. Queer on alkuperäisesti ollut sateenkaarivähemmistöjä halveksuva ja loukkaava sana, mutta se on vuosien saatossa omittu sateenkaariyhteisöjen käyttöön. Lähde: https://kehraaja.com/opas-sateenkaarisanastoon/

Apinavartti: Berberiapina – Gibraltarin ”pitkäkyntinen”
2024-09-26 15:00 - 15:30 | Kuopion museo
Apinavartit
Apinavarteilla perehdytään muun muassa yksittäisiin lajeihin ja ilmiöihin. Vartille pääset osallistumaan pääsylipulla (13 / 7 €, alle 18-v maksuton), Museokortti käy. Kesto 15–30 minuuttia.
To 26.9. klo 15 Berberiapina – Gibraltarin ”pitkäkyntinen”
Berberiapina eli magotti on ihmisen lisäksi Euroopan ainoa luonnonvarainen kädellinen. Näitä veijareita voit tavata Gibraltarin vuoristoseuduilla. Varomaton turisti saattaa joutua varkauden kohteeksi, sillä nämä apinat osaavat kähveltää ruokansa varsin ovelasti.

Tanssiteatteri Minimin avoimet harjoitukset Kuopion museolla
2024-09-27 10:00 - 16:30 | Kuopion museo
Minimi harjoittelee vuoden 2025 teoksia julkitiloissa ympäri Kuopiota
Tanssiteatteri Minimi harjoittelee ALIEN -teosta julkisissa tiloissa ympäri Kuopiota taiteellisen johtajan Taneli Törmän johdolla. Tämä sopii teoksen tyyliin, koska ALIEN on suunniteltu pop up -esitykseksi, ja se on osa Kuopion kaupungin 250-vuotisjuhlan juhlavuoden ohjelmaa.
Perinteisistä kerronnallisista tarinoista vapaa ALIEN on voimakas fyysinen ja visuaalinen kokemus. Se kehollistaa inhimillisestä tarpeestamme yhteyteen ja yhteisöön sekä koskettava pohdinta kaipuusta ja kuulumisesta.
ALIEN konsepti luotu Big Pulse Dance Alliancen yhteistuotantona, yhteistuotettu New Baltic Dancen (Liettua) ja Dublin Dance Festivalin (Irlanti) kanssa, ja se on osarahoitettu Euroopan unionin Luova Eurooppa -ohjelmasta.
Avointen harjoitusten seuraaminen Kuopion museon monitoimitilassa on maksutonta. HUOM! Ke 11.6. tanssijat siirtyvät sisätiloista Snellmanin puistoon, mikäli sää sen sallii.

Euroopan kulttuuriympäristöpäivät: Kuopion kansallisen kaupunkipuiston keskustan kävelykierros
2024-09-27 15:00 - 17:00
Kävelyllä tutustutaan syksyllä lanseerattavaan Kuopion kansallisen kaupunkipuiston keskustan kävelyreittiin sekä Korttelimuseon konseptin kehittämishankkeeseen.
Kierros alkaa klo 15 torilta kauppahallin kulmalla sijaitsevalta kävelyreitin opasteelta, mistä siirrymme Kauppakatua pitkin Snellmaninpuistoon. Täältä matka jatkuu Tuomiokirkon vierustaa ja Sorvarinkatua pitkin Korttelimuseolle.
Kävelyn päätteeksi on mahdollisuus tutustua omatoimisesti Korttelimuseossa esillä olevaan Ysäri-näyttelyyn.
Kierros ja näyttelyyn tutustuminen ovat maksuttomia. Ei ennakkoilmoittautumista. Tervetuloa mukaan!

Eläimellistä menoa -satutunti
2024-10-02 10:00 - 10:30 | Kuopion museo
Lokakuun alkupuolelle ajoittuvan eläinten viikon kunniaksi Kuopion pääkirjaston satutunti tulee vieraisille Kuopion museon monitoimitilaan ke 2.10. klo 10. Vierailua varten hyllyistä kaivetaan kaikkein ihanimmat eläinsadut. Niiden sekaan sujautetaan myös muutamia mielenkiintoisia tiedonmuruja tarinoiden tähdistä.
Satutunti järjestetään Kuopion museon monitoimitilassa ja se on kaikille avoin ja maksuton.
Tervetuloa!
Tutustu myös syksyn muihin satutunteihin osoitteessa: https://kuopio.finna.fi/Content/satutunnit

Kantin Kestävä Keskiviikko, Ompeluseurat: lahkeiden lyhennys
2024-10-02 16:30 - 19:00 | Kuopion museo
Onko housunlahkeissa tai hihoissa liikaa pituutta? Lyhennetään niitä yhdessä avoimessa korjausompelupajassa! Korjausaktiivit neuvovat korjaamisen alkuun. Teemasta riippumatta voit tulla kaikenlaisten korjaustöiden kanssa.
Maksuttomaan pajaan saa tulla ilman ennakkoilmoittautumista oman aikataulun mukaan. Paikan päältä löytyy korjaamiseen paikkakankaita, lankoja ym. Voit tuoda kiertoon myös omia materiaaleja!
Illan taidesisältönä on esillä aineksia työn alla olevasta, osallisuutta ja osattomuutta käsittelevästä Lasse Forsgrenin teoksesta.
Tulossa syyskaudella 2024:
-> 2.10. klo 16.30-19 OMPELUSEURAT Housunlahkeiden ja hihojen lyhentäminen & Osallisuudesta. Esillä aineksia työn alla olevasta, osallisuutta ja osattomuutta käsittelevästä Lasse Forsgrenin teoksesta.
6.11. klo 16.30-18 Peliviikon teemasisältö (tarkentuu)
20.11. klo 16.30-18.30 OMPELUSEURAT Farkunpaikkaus & Tanssitupa. Kansantanssin opetusta livemusiikkiin sekä vapaata tanssia. Aiempaa tanssikokemusta tai omaa paria ei tarvita. Opettamassa Outi Markkula, muusikkona Jenni Venäläinen.
27.11. klo 16.30-18 Jouluinen teemakerta (tarkentuu)
4.12. klo 16.30-19 OMPELUSEURAT Parsintapaja & Roskakatos -kollektiivi. Nähtävänä ja koettavana Roskakatos -kollektiivin maailmoja Kulosaaren sillan alta tapahtumasta Hiuskarvan varassa 24 H.
(Ohjelmamuutokset ja täydennykset ovat mahdollisia)
***
Kantin Kestävä Keskiviikko on paikka opetella yhdessä kulutuksen vähentämistä arjessa. Miten kunnostaa tai pitää huolta jo olemassa olevista vaatteista, esineistä tai rakennuksista? Tiedon ja kokemusten lisäksi aiheita lähestytään tekemisen ja taiteen keinoin.
Kantin Kestävä Keskiviikko järjestetään vaihtuvilla sisällöillä pääsääntöisesti joka kuun ensimmäinen keskiviikko klo 16.30 alkaen Kuopion museon monitoimitilassa. Luentokerroilla eri aihepiirien asiantuntijat tarjoavat vinkkejä ja neuvontaa kestävämpien ratkaisujen ja ilmastotekojen toteuttamiseen. OMPELUSEURAT luo omalla vuorollaan Kanttiin korjausolohuoneen, johon jokainen voi tulla korjaamaan rikkinäisiä tekstiilejä ja nauttimaan vaihtuvista taidesisällöistä. Vietetään yhdessä aikaa kuluttamisen sijaan korjaten ja opitaan toisiltamme. Vapaaehtoiset aktiivit neuvovat jokaiselle taitojen mukaisen korjaustyylin.
Lisätietoja OMPELUSEUROISTA Instagramista.
Kuopion kaupunginkirjaston koostaman vinkkilistan avulla kirjastosta voi lainata lisää kutakin aihetta käsittelevää kirjallisuutta. Esillä olleista kirjoista on pääkirjastolla pieni näyttely tapahtumakeskiviikon jälkeen.
Myös Kahvila Kantti palvelee herkuillaan korjausompelun tiimellyksessä!
Tapahtumiin on vapaa pääsy. (Mahdolliset luentosisällöt striimataan Kuopion museon Youtube-kanavalle.)
Kantti on tiedon, tarinoiden ja ihmisten avoin kohtaamispaikka, joka yhdistää pääkirjaston ja Kuopion museon.

Kävelykierros: Valkeisenlampi
2024-10-02 17:00 - 18:30 | Valkeisenlampi, Minna Canthinkatu 55, Kuopio, 70100, Finland
Kävelykierros: Valkeisenlampi – muinaisesta suosta kaupunkikeitaaksi
(kesto noin 1,5 tuntia)
HUOMIO: Lähtö Valkeisenlammelta Kevät-patsaan läheisyydestä, Minna Canthin katu 55
Kansainvälistä geodiversiteettipäivää vietetään 6.10.! Geodiversiteetillä tarkoitetaan elottoman luonnon monimuotoisuutta. Siihen sisältyvät maaperä maan muotoineen ja kallioperä eri kivilajeineen sekä kaikki geologista luontoa synnyttävät prosessit, jotka pitävät yllä äärimmäisen hidasta, aineen suurta kiertokulkua.
Kuopion museo ottaa varaslähdön juhlinnassa ja järjestää geologiateemaisen kävelykierroksen Valkeisenlammen ympäri ke 2.10. Kävelykierroksella tutustutaan Valkeisenlammen geologiseen menneisyyteen, johon sisältyy myös suovaihe, sekä Kuopion ja lähialueen kallioperän kehitykseen.
Kävelykierros järjestetään yhteistyössä Kuopion Luonnon Ystäväin Yhdistyksen kanssa.
Kävelykierros on maksuton, tervetuloa!

KOHTAAMISIA – mielikuvia eri kulttuureista tulevien nuorten kohtaamisista
2024-10-04 - 2024-10-29 | Kuopion museo
Itä-Suomen yliopiston tutkimushanke ”Ryhmien välisiä suhteita ja paikallisia kohtaamisia – Maahanmuuttajataustaisten ja suomalaisten nuorten mielikuvia toisistaan, elämästään ja tulevaisuudestaan monikulttuurisessa Savossa” käynnistyi 1.1.2023 ja jatkuu 31.12.2026 saakka. Hankkeessa Ukrainasta ja Lähi-Idästä tulevat nuoret pohtivat yhdessä suomalaisten nuorten kanssa elämäänsä ja tulevaisuuttaan Savossa taidelähtöisin menetelmin. Hankkeen työpajoja on järjestetty vuosien 2023 ja 2024 aikana.
Esittelemme nyt nuorten tekemiä piirustuksia ja maalauksia näyttelyssä, jonka teemana on Kohtaamisia. Teoksissaan nuoret käsittelevät ajatuksiaan ja kokemuksiaan eri kulttuuritaustoista tulevien nuorten kohtaamisesta ja tulevaisuudestaan.
Näyttely järjestetään Kuopion museon monitoimitilassa 4.-29.10.2024 yhteistyössä Koneen säätiön sekä Kuopion museon kanssa. Näyttelyyn pääsee tutustumaan maksutta museon aukioloaikoina ti-su klo 10-17, ke 10-19 (ma suljettu).
Näyttelyn avajaiset ovat perjantaina 4.10.2024 klo 15:00 Kuopion museossa, 1. kerroksen monitoimitilassa.
Järjestämme näyttelyn aikana myös hankkeen teemaan liittyviä taidelähtöisiä työpajoja.
Työpajat:
Lauantai 5.10. klo 11-14
Tiistai 15.10. klo 12-15 (supersyysloma)
Torstai 17.10. klo 12-15 (supersyysloma)

Yleisötilaisuus
Tutkimushanketta esittelevä yleisötilaisuus pidetään keskiviikko 23.10. klo 17-18 Kuopion museon kokoustilassa (erillinen sisäänkäynti Museokadulta, ovi kahvilan oikealla puolella).

Kaikkiin työpajoihin, näyttelyyn sekä yleisötilaisuuteen on vapaa pääsy!

Kohtaamisia-työpaja
2024-10-05 11:00 - 14:00 | Kuopion museo
KOHTAAMISIA – mielikuvia eri kulttuureista tulevien nuorten kohtaamisista TYÖPAJAT
Itä-Suomen yliopiston tutkimushanke ”Ryhmien välisiä suhteita ja paikallisia kohtaamisia – Maahanmuuttajataustaisten ja suomalaisten nuorten mielikuvia toisistaan, elämästään ja tulevaisuudestaan monikulttuurisessa Savossa” käynnistyi 1.1.2023 ja jatkuu 31.12.2026 saakka. Koneen säätiön rahoittamassa hankkeessa Ukrainasta ja Lähi-Idästä tulevat nuoret pohtivat yhdessä suomalaisten nuorten kanssa elämäänsä ja tulevaisuuttaan Savossa taidelähtöisin menetelmin.
Esittelemme yhteistyössä Kuopion museon kanssa, 4.-29.10.2024, nuorten tekemiä piirustuksia ja maalauksia.
Järjestämme myös näyttelyyn liittyen taidelähtöisiä kollaasityöpajoja, joissa teemana on Kohtaaminen. Vapaa pääsy!
Lauantai 5.10. klo 11-14
Tiistai 15.10. klo 12-15 (supersyysloma)
Torstai 17.10. klo 12-15 (supersyysloma)

Opastus: Muuttuva luonto
2024-10-05 14:00 - 14:45 | Kuopion museo
Muuttuva luonto -näyttelyssä matkustetaan itäsuomalaisen luonnon historiaan ja nykytilaan. Matka alkaa kaukaa menneisyyden mammuttiarolta, kiertelee luonnonmetsän siimeksessä ja järvien syvänteissä ja päätyy lopulta ihmisen muokkaamaan maisemaan. Millainen mahtaa olla luontomme tulevaisuus?
Tule mukaan opastukselle tutustumaan itäsuomalaisen luonnon monivaiheiseen tarinaan!
Opastus sisältyy pääsylipun hintaan, alle 18-vuotiaat ilmaiseksi. Museokortti käy. Opastus on kestoltaan noin 45 minuuttia.

Työpaja: Aineen suuri kiertokulku
2024-10-06 13:00 - 14:30 | Kuopion museo
Maapallon geologinen monimuotoisuus
Aineen suuri kiertokulku -työpaja
Kansainvälistä geodiversiteettipäivää vietetään 6.10.! Geodiversiteetillä tarkoitetaan elottoman luonnon monimuotoisuutta. Siihen sisältyvät maaperä maan muotoineen ja kallioperä eri kivilajeineen sekä kaikki geologista luontoa synnyttävät prosessit, jotka pitävät yllä äärimmäisen hidasta, aineen suurta kiertokulkua.
Geodiversiteettipäivän kunniaksi Kuopion museolla järjestetään kaikille avoin työpaja, jossa tutustutaan aineen suuren kiertokulun avulla Suomen maankamaran maa- ja kivilajeihin. Työpaja järjestetään sään salliessa ulkotiloissa ja työpajaan sisältyy maalajien käsittelyä, mm. hiekan kaivamista, joten pukeuduthan sen mukaisesti.
Työpaja on maksuton, tervetuloa!

Etäopastus: Ihmisen aika
2024-10-08 09:15 - 10:00 | https://www.youtube.com/channel/UCZ40aO-ZKt1DZFJc4vIEsSA
Vanhustenviikon kunniaksi vierailun Kuopion museon Ihmisen aika -näyttelyssä voi tehdä ruudun äärellä missä tahansa. Etäopastuksella tutustutaan elämään Pohjois-Savon alueella niiden 11 500 vuoden aikana, jotka ihminen on täällä viettänyt.
Etäopastus on maksuton ja kestää noin 30–45 min. Sitä pääsee seuraamaan Kuopion museon YouTube-kanavalla: https://www.youtube.com/channel/UCZ40aO-ZKt1DZFJc4vIEsSA

Kuva: Tommi Taskinen / Kuopion kulttuurihistoriallinen museo.

Etäopastus: Aikamatka 1930-luvulle
2024-10-09 09:15 - 10:00 | https://www.youtube.com/channel/UCZ40aO-ZKt1DZFJc4vIEsSA
Vanhustenviikolla Kuopion korttelimuseon tunnelmallisessa ympäristössä pääsee vierailemaan myös verkon välityksellä. Etäopastuksella tutustutaan lähes sadan vuoden takaiseen Kuopioon ja arkeen ja elämään 1930-luvun kodissa.
Opastus on maksuton ja kestää noin 30–45 min. Sitä pääsee seuraamaan Kuopion museon YouTube-kanavalla: https://www.youtube.com/channel/UCZ40aO-ZKt1DZFJc4vIEsSA

Kuva: Reetta Rytkönen / Kuopion kulttuurihistoriallinen museo.

Syksyn värit -löytöretki
2024-10-12 - 2024-10-20 | Kuopion museo
Syksyisin luonto suorastaan hehkuu punaisen, ruskean, keltaisen ja oranssin väreissä.
Tule kokeilemaan, löydätkö syksyn väriloiston tänä vuonna myös Kuopion museon perusnäyttelyistä!
Omatoiminen Syksyn värit -löytöretki on suoritettavissa syysloman ajan 12.–20.10. museon aukioloaikoina (ti-su klo 10-17, ke 10-19, ma sulj.). Kierros sisältyy Kuopion museon pääsymaksuun (13 / 7 €, alle 18-v maksutta), Museokortti ja Kaikukortti käyvät.
Tervetuloa!

Leikkihetki Korttelimuseolla
2024-10-12 10:00 - 2024-10-20 15:00 | Korttelimuseo, Kirkkokatu 22, Kuopio, 70100
Korttelimuseon pihalelut ovat syysloman kunniaksi leikittävissä museon pihalla. Leikkimään voi ryhtyä niin museovierailun lomassa kuin saapua paikalle ihan varta vasten.
Lelut leikittävissä museon aukioloaikoina kello 10-15.

Korttelimuseon slam book
2024-10-12 13:00 - 14:00 | Korttelimuseo, Kirkkokatu 22, Kuopio, 70100
Lauantaina 12.10. ja 19.10. klo 13-14 pääset täyttämään Ysäri-näyttelyssä Korttelimuseon omaa Slam bookia. Opas neuvoo sinua tarvittaessa tämän hauskan kirjan täyttämisessä.
Mukaan pääsylipulla

Savutuvan taikaa -lastenvartti
2024-10-13 10:30 - 10:45 | Kuopion museo
Savuisen ja harmaan savutuvan kätköistä löytyy monta mielenkiintoista tarinaa.
Savutuvan taikaa -lastenvartti kertoo niistä mielenkiintoisimmat lapsille ja lapsenmielisille.
Savutuvan taikaa -lastenvartin kesto on noin 15 minuuttia. Ohjelma sisältyy museon pääsymaksuun. Alle 18-vuotiaille museovierailu on aina maksuton!

Puuhapaja: Hehkuvat hahmot
2024-10-13 11:00 - 15:00 | Kuopion museo
Syysloman puuhapajassa yhdistellään pingispalloja, led-tuikkuja ja mielikuvitusta. Seoksen tuotoksena syntyy karmaisevia, huvittavia ja hassunhauskoja, halloweenteemaisia pikkulyhtyjä tuomaan syksyyn iloa ja valoa. Työpaja sopii itsenäisesti yli 10-vuotiaille, pienemmät puuhailijat tarvitsevat aikuisen avukseen.
Työpajamaksu 3 €/lyhty.
